
az egyházi és nem állami szociális, gyermekjóléti és gyermekvédelmi intézményfenntartók részére


A közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet, továbbá az egyházi és nem állami fenntartású szociális, gyermekjóléti és gyermekvédelmi szolgáltatók, intézmények és hálózatok állami támogatásáról szóló 489/2013. (XII. 18.) Korm. rendelet módosításáról szóló 598/2022. (XII. 28.) Korm. rendelet (a továbbiakban: 598/2022. (XII. 28.) Korm. rendelet) 2023. január 1-jei hatállyal módosította a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet (a továbbiakban: Kjtvhr.) 7. számú melléklet I. részét, amely az ápolók, szakápolók egészségügyi kiegészítő pótlékának összegeit tartalmazza.

A 2023. évi támogatás megállapítása során a fenntartók részére már a megemelt összeg kerül(t) megállapításra, azonban a Kjtvhr. 7. számú melléklet I. részét a 2022. január 1-jétől az 598/2022. (XII. 28.) Korm. rendelet hatálybalépéséig terjedő időszakra is alkalmazni kell azokra a foglalkoztatottakra, akiknek jogviszonya az 598/2022. (XII. 28.) Korm. rendelet hatálybalépésekor is fennállt.

A 2022. évi jogviszonyra tekintettel a megemelt összeg – a fenntartók adatszolgáltatása alapján - a 2022. évi elszámolás keretében kerülhet megállapításra, illetve folyósításra, ezért az egészségügyi pótlékkal kapcsolatos 2022. évi elszámoló adatlapok ezen része módosításra került.

Mivel a megemelt összeg csak azon foglalkoztatottak részére kerülhet kifizetésre, akik a 598/2022. (XII. 28.) Korm. rendelet hatálybalépésekor is jogviszonyban álltak, a 2022. évi elszámolás során megadott létszám nem jelentheti a finanszírozás alapját. Így a 2_K_ELSZ_2022_02_Egészségügyi kiegészítő pótlék_ápolók, szakápolók.xlsx elnevezésű adatlap kiegészítésre került egy  további táblázattal, amelyen a fenntartóknak azon foglalkoztatottak éves átlaglétszámát kell jelezniük, akik a 598/2022. (XII. 28.) Korm. rendelet hatálybalépésekor is jogviszonyban álltak.

Az említett adatlap kitöltéséhez segítség, illetve bővebb információ a 2022. évi elszámoló adatlapok Kitöltési útmutatójában található.

